OpenLLM-France/wikimedia huggingface dataset:
# Simon Doria

Simon Doria (Symon Doria; en italià Simone Doria) (fl....segona meitat del segle xiii...) fou un trobador genovès de qui es conserven sis composicions en occità.

## Vida

Es conserva documentació a la Gènova del segle xiii de diversos Simone Doria. Segons Bertoni, sembla probable que el trobador fos un Simone Doria que es documenta com a podestà de Savona el 1265 i 1266. També figura en un document de Gènova de 1267 i el 1293 com a podestà d'Albenga. En tot cas, la seva poesia amb un tal Albert es pot datar d'abans de 1250 perquè cita l'emperador Frederic. Entre les seves composicions trobem quatre poesies intercanviades amb Lanfranc Cigala i altres dues també dialogades, una amb Jacme Grils i l'altra, l'esmentada amb aquest Albert no identificat.

## Obra

* (436,1 = 282,1) Car es tant conoissenz vos voil (partiment amb Lanfranc Cigala)
* (436,1a = 282,1b) Amics Symon, si ·us platz, vostra semblanza (partiment amb Lanfranc Cigala)
* (436,2 = 31,1) N'Albert, chauçeç la cal mais vos plairia (partiment amb un tal Albert, no identificat)
* (258,1 = 436,3) Segne 'n Iacme Grils, e·us deman (tençó amb Jacme Grils; conservada fragmentàriament)
* (436,4 = 282,21a) Segne 'n Lafranc, car es sobresabenz (tençó amb Lanfranc Cigala)
* (436,5 = 282,21b) Segne 'n Lafranc, tant m'a sobrat amors (tençó amb Lanfranc Cigala)

## Referències

* ↑ p. 100-102
* ↑ Una explicació sobre la numeració de la poesia trobadoresca d'acord amb el repertori de Pillet i Carstens es troba a l'article Alfred Pillet.

## Bibliografia

* Giulio Bertoni, I trovatori d'Italia: Biografie, testi, tradizioni, note. Roma: Società Multigrafica Editrice Somu, 1967 [1915], pàg. 100-101 i 384-408 per l'edició de les poesies

### Repertoris

* Alfred Pillet / Henry Carstens, Bibliographie der Troubadours von Dr. Alfred Pillet [...] ergänzt, weitergeführt und herausgegeben von Dr. Henry Carstens. Halle : Niemeyer, 1933 [Simon Doria és el número PC 436]

## Vegeu també

* Llista de trobadors i trobairitz

## Enllaços externs

* http://troubadours.byu.edu/PC/PC-436/436%20-%20Simon%20Doria.htm
# Pollimyrus nigricans

Pollimyrus nigricans és una espècie de peix de nas d'elefant migratori d'aigua dolça de la família Mormyridae, nativa de Burundi, Kenya, Tanzània, i Uganda. El seu hàbitat natural es troba en rius, aiguamolls, llacs d'aigua dolça, a més de diversos deltes interiors, i prefereix el fons fangós poc profund d'aigües properes a la vegetació; així, s'observa en les conques dels llacs Victòria, Nabugabo i Kyoga, i els rius Kiruni i l'alt Akagera, entre d'altres. Pot arribar a una grandària aproximada de 100 mm.
Respecte a l'estat de conservació, es pot indicar que d'acord amb la UICN, aquesta espècie pot catalogar-se en la categoria «Risc mínim (LC)».

## Referències

* ↑ Okedi, J. «Observations on the breeding and growth of certain mormyrid fishes of the Lake Victoria Basin». Revue de Zoologie et de Botanique Africaines, 79, 1-2, 1969, pàg. 34-64. ISSN: 0035-1814.
* 1 2 3 Moelants, T. «Pollimyrus nigricans» (en anglès). IUCN 2011. IUCN Red List of Threatened Species. Version 2011.2., 2010. [Consulta: 1r juny 2012].
* ↑ Biodiversity Dynamics and Conservation: The Freshwater Fish of Tropical Africa (en anglès). Cambridge: Cambridge University Press, 1997, p. 438. ISBN 978-05-2157-033-6.
* ↑ Eccles, D.H.. FAO species identification sheets for fishery purposes. Field guide to the freshwater fishes of Tanzania. (en anglès). Rome: United Nations Development Programme (project URT/87/016). FAO, 1992, p. 145.

## Bibliografia

* Helfman, Gene S.; Collette, Bruce; Facey. The diversity of fishes (en anglès). Malden, Massachusetts: Blackwell Science, 1997.
* Moyle, Peter B.; Cech, Joseph J. Fishes: An Introduction to Ichthyology (en anglès). 4a edició. Upper Saddle River, Nova Jersey: Prentice-Hall, 2000.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, Alwyne. The World Encyclopedia of Fishes (en anglès). 2a edició. Londres: Macdonald, 1985.

## Enllaços externs

* "Pollimyrus nigricans". FishBase. Ed. Rainer Froese i Daniel Pauly. junio del 2012. N.p.: FishBase, 2012.
# Raleigh

«Raleigh» té aquests significats:
* Geografia:
** Raleigh (Carolina del Nord), capital de l'estat de Carolina del Nord, Estats Units.
** Raleigh (Illinois)
** Raleigh (Mississipi)
** Raleigh Hills, concentració de població designada pel cens dels Estats Units a l'estat d'Oregon.
* Biografies:
** John Raleigh Mott (Nova York, 1865 - Orlando, 1955), líder de l'Associació de Joves Cristians.
** Walter Raleigh (c. 1552 - 1618), aristòcrata, escriptor, poeta, soldat, cortesà i explorador anglès.
* Miscel·lània:
** Raleigh-Durham Skyhawks, equip de futbol americà.
** Quimera de Raleigh (Harriotta raleighana), peix de la família dels Rhinochimaeridae.
# Puig de les Bassetes

El Puig de les Bassetes és un contrafort del massís del Massanella. Té una altura màxima de 1215 m. i pertany al municipi d'Escorca. Usualment s'accedeix des del Coll de la Batalla, passant prop del Puig d'en Galileu o bé des de la Font des Noguer (Cúber).

## Referències

* ↑ 20 Itineraris alternatius. Mallorca: Gorg Blau, 1999. ISBN 84-922372-3-6.
# Tazroute

Tazroute (àrab تازروت) és una comuna rural de la província de Larraix de la regió de Tànger-Tetuan-Al Hoceima. Segons el cens de 2014 tenia una població total de 5.974 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Miranda hacia atrás

Miranda hacia atrás és un curtmetratge rodat el 1997 pel director de cinema canari Pedro Paz. Dura 13 minuts i fou guardonat amb el Fotogramas de Plata 1997 al millor curtmetratge. Fou produït per Chus Gutiérrez i comptà amb la música de Bernardo Bonezzi.

## Sinopsi

Paula i Gonzalo són una parella que estrena vida a un nou apartament i gaudeixen d'una vida tranquil·la i ordenada. De sobte, apareix en el saló Miranda, una jove que procedeix de l'avorrit món dels morts. La nouvinguda té la intenció de quedar-se al món dels vius, ja que li sembla molt més divertit.

## Repartiment

* Carlos Fuentes Cuervo - Gonzalo
* Silke - Paula
* Blanca Li - Miranda

## Referències

* ↑ Fernando Fernán-Gómez, premio Especial Fotogramas, El País, 3 de març de 1998
* ↑ Miranda hacia atras a chusgutierrez.es

## Enllaços externs

* Miranda hacia atrás a Youtube
# NSO

NSO té els següents significats:
* Netherlands Space Office, agència de recerca espacial dels Països Baixos
* Nitrogen sense oxigen, format industrial de producció de nitrogen comprimit
* nso també és el codi ISO 639-3 del pedi, llengua parlada a Sud-àfrica
* Nso també és el nom del poble Nso, natiu del Camerun, i de la llengua nso, que els és pròpia
* NSO Group és una empresa tecnològica israeliana dedicada a la creació de programari d'intrusió i vigilància
# Sinagoga Dunedin

La Sinagoga Dunedin (en anglès: Dunedin Synagogue) és una sinagoga històrica de la localitat de Dunedin, Nova Zelanda. És la sinagoga més austral del món. La primera congregació jueva de Dunedin es va reunir el gener de 1862, a la casa de H. E. Nathan, al carrer George. Els plans per mudar-se a una sinagoga més gran es feien realitat l'any 1875. En aquest moment la congregació havia crescut fins al punt que la nova sinagoga era una de les més grans de l'hemisferi sud, i un dels llocs de culte més importants de Dunedin. El nou edifici va ser inaugurat l'any 1881.

## Referències

* ↑ «Dunedin Jewish Congregation». Arxivat de l'original el 2013-03-13.
# Premi a la millor live action del Saló del Manga de Barcelona

El Premi al millor live action del Saló del Manga de Barcelona fou un guardó anual concedit per Ficomic durant el Saló de Manga de Barcelona amb l'objectiu de premiar a la millor pel·lícula live action de l'any emesa o editada a l'estat espanyol. El premi es va concedir per primera vegada el 2017 i es va concedir al llarg de quatre edicions seguides abans de deixar d'atorgar-se a partir de l'edició de 2021.
A la primera edició del premi, el 2017, la denominació oficial del premi encara fou "premi a la millor pel·lícula basada en un manga" i no pas "premi al millor live action", malgrat que ambdós conceptes fan referència al mateix gènere de pel·lícula. Fou a partir de le següents edicions que el premi va adoptar la denominació "live action" fins a desaparèixer el 2020.
El premi no tingué dotació econòmica i s'atorgà per votació popular mitjançant la pàgina web de Ficomic, en la qual tothom hi podia emetre un vot.

## Palmarès

| Any | Títol | Autor | Edició |
| 2017 |
| 2017 | Atac als titans | Shinji Higuchi | Mediatres Estudio |
| 2017 | Death Note | Shunsuke Kaneko | Mediatres Estudio |
| 2017 | I Am a Hero | Shinsuke Sato | Mediatres Estudio |
| 2018 |
| 2018 | JoJo's Bizarre Adventure: Diamond Is Unbreakable Chapter I | Takashi Miike | Selecta Visión |
| 2018 | Death-Note: el nuevo mundo | Shinsuke Sato | Mediatres Estudio |
| 2018 | Museum | Keishi Otomo | Mediatres Estudio |
| 2018 | Tokyo Ghoul | Kentarō Hagiwara | Selecta Visión |
| 2019 |
| 2019 | Alita: Battle Angel | Robert Rodriguez | 20th Century Fox |
| 2019 | Gintama | Yūichi Fukuda | Mediatres Estudio |
| 2019 | Pokémon: Detectiu Pikachu | Rob Letterman | Warner Bros |
| 2020 |
| 2020 | Midnight Diner: Tokyo Stories | Joji Matsuoka | Netflix |
| 2020 | City Hunter y el Perfume de Cupido | Philippe Lacheau | Selecta Visión |
| 2020 | Inuyashiki | Shinsuke Sato | Mediatres Estudio |

## Referències

* ↑ Pardo «Ganadores de los Premios del XXIV Salón del Manga de Barcelona». Zona Negativa [Barcelona], 02-11-2018 [Consulta: 8 gener 2023].
* ↑ Moreno «Barcelona, capital de la cultura manga». La República [Barcelona], 01-11-2019 [Consulta: 8 gener 2023].
* ↑ «Arrenca el Manga Barcelona Limited 100% en línia amb autors, concerts, conferències i una exposició». La República [Barcelona], 30 d‘octubre 2020 [Consulta: 8 gener 2023].
# Regió de Tōhoku

* Aquest article tracta sobre la regió. Si cerqueu la població de la prefectura d'Aomori, vegeu «Tōhoku (Aomori)».
La regió de Tōhoku (literalment nord-est, 東北地方; Tōhoku-chihō en japonès) és una àrea geogràfica del Japó que ocupa el nord-est de l'illa de Honshu, l'illa més gran del Japó. L'àrea és també coneguda com a Michinoku (みちのく).
La regió està formada per sis prefectures: Akita, Aomori, Fukushima, Iwate, Miyagi i Yamagata.
Fou l'última plaça forta dels indígenes ainu a Honshu. Manté la reputació de ser una regió remota amb paisatges espectaculars i un clima aspre. Al segle xx el turisme va esdevenir l'activitat econòmica més important de la regió.
Tōhoku va ser immortalitzada en el haiku de Matsuo Basho Oku no Hosomichi ("L'estreta ruta cap al nord profund").
El 2021 va tenir lloc un sisme de magnitud 7.1 que va afectar la costa est d'aquesta regió, a una profunditat de 35 km. Va tenir lloc a les 23.07 JST hora local (14.07 UTC) del dissabte 13 de febrer.

## Referències

* ↑ «M 7.1 - 70 km ENE of Namie, Japan». earthquake.usgs.gov. [Consulta: 13 febrer 2021].
# Punta dels Sabaters

La Punta dels Sabaters és una muntanya de 531 metres que es troba entre els municipis de la Granadella, el Soleràs i els Torms, a la comarca catalana de les Garrigues.
Al cim podem trobar-hi un vèrtex geodèsic (referència 254125001).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Miner becut fosc

El miner becut fosc (Upucerthia saturatior) és una espècie d'ocell de la família dels furnàrids (Furnariidae) que habita zones de matolls espinosos, sovint prop de l'aigua, a l'oest de l'Argentina i centre de Xile.

## Referències

* ↑ «Miner becut fosc». Cercaterm. TERMCAT, Centre de Terminologia. REV. 8-01-2021, (català)
# NSPACE

En teoria de la complexitat, la classe de complexitat NSPACE(f(n)) és el conjunt dels problemes de decisió que poden ser resolts amb una màquina de Turing no determinista en espai O(f(n)) i temps il·limitat. Es la contrapartida no determinista de la classe DSPACE.
Diverses classe de complexitat es defineixen en funció de DSPACE:
* REG = DSPACE(O(1)) = NSPACE(O(1)).
* NL = NSPACE(O(log n))
* CSL = NSPACE(O(n)), on CSL és la classe dels llenguatges sensibles al context
* PSPACE = NPSPACE = ${\displaystyle \bigcup _{k\in \mathbb {N} }{\mathsf {NSPACE}}(n^{k})}$
* EXPSPACE = NEXPSPACE = ${\displaystyle \bigcup _{k\in \mathbb {N} }{\mathsf {NSPACE}}(2^{n^{k}})}$
Una generalització d'aquesta classe és ASPACE, que es defineix amb màquines de Turing alternants.

## Relació amb d'altres classes

NSPACE és la contrapart no determinista de DSPACE, per la mateixa definició i pel teorema de Savitch es te:
   ${\displaystyle {\mathsf {DSPACE}}[s(n)]\subseteq {\mathsf {NSPACE}}[s(n)]\subseteq {\mathsf {DSPACE}}[(s(n))^{2}]}$
NSPACE es pot fer servir per determinar la complexitat temporal d'una màquina de Turing determinista pel següent teorema:
   Si un llenguatge L és dedicible en espai S(n) (on S(n) ≥ log n) per una màquina de Turing no determinista, llavors existeix una constant C tal que L és decidible en temps O(C$^{S(n)}$) per una màquina de Turing determinista.

## Referències

* ↑ Michael., Sipser,. Introduction to the theory of computation. 3a edició. Boston, MA: Cengage Learning, 2013. ISBN 9781133187790.
* ↑ Peter., Linz,. An introduction to formal languages and automata. 5th ed. Sudbury, MA: Jones & Bartlett Learning, 2012. ISBN 9781449615529.
* ↑ Dean), Goddard, Wayne (Wayne. Introducing the theory of computation. Sudbury, Mass.: Jones and Bartlett Publishers, 2008. ISBN 9780763741259.
# Monte Renoso

El Mont Renoso (2 352m) (Monte Rinosu en cors) és el punt culminant del massís del Renoso, ocupant la regió entre els colls de Vizzavona i de Verde. És juntament amb el mont Cinto, el mont Rotondo, el mont d'Oro i l'Incudine un dels cinc punts més alts de Còrsega.
Es troba al sud del mont Rotondo (2 622 m) i del mont d'Oro (2 389 m) i al nord del mont Incudine (2 134 m). La ruta més emprada per arribar al seu cim comença al Refugi de l'estació d'esquí de Campanelle (1 586 m). Sortint del poble de Ghisoni (635 m), se segueix uns 6-7 km en direcció al col de Verde moment en què es pren el desviament a la dreta cap a l'estació d'esquí que es troba a uns 11 km. Superant un desnivell de 682 m es passa pel Lac de Bastani (2 089 m) i s'arriba al cim després de vora 3 hores.
Des d'aquest massís es pot gaudir de la vista de diversos llacs d'alta muntanya: el Lac de Bastani, el Lacs de Rina, el Lac de Nieluccio, el Lac de Bracca i el Lac de Vitalacca.
# Sinal·làctides

Els sinal·làctides (Synallactida) són un ordre d'equinoderms holoturoïdeus. Els tàxons que s'hi inclouen es classificaven abans en l'ordre Aspidochirotida, que ha estat abandonat ja que ha resultat ser polifilètic. Inclou l'espardenya de mar (Parastichopus regalis), comuna al litoral dels Països Catalans, i molt apreciada en gastronomia.

## Taxonomia

L'ordre Synallactida inclou 130 espècies en tres famílies:
* Família Deimatidae Théel, 1882
* Família Stichopodidae Haeckel, 1896
* Família Synallactidae Ludwig, 1894

## Referències

* ↑ Altaba, C. R., 1991. Invertebrats no artròpodes. Història Natural dels Països Catalans, 8. Fundació Enciclopèdia Catalana, Barcelona.
* ↑ «WoRMS - World Register of Marine Species - Synallactida» (en anglès). [Consulta: 7 juny 2020].
* ↑ «WoRMS - World Register of Marine Species - Aspidochirotida». [Consulta: 7 juny 2020].
* ↑ «WoRMS - World Register of Marine Species - Taxonomic tree». [Consulta: 7 juny 2020].
# Rosa María Barrieras Mombrú

Rosa María Barrieras Mombrú (Barcelona, 10 de desembre de 1955) és una política valenciana d'origen català, diputada a les Corts Valencianes de la V a la VIII legislatures.
Militant del Partit Popular, n'ha estat membre del Comité executiu Provincial a Castelló i tinent d'alcalde d'Almassora de 1991 a 2003. Posteriorment, ha estat escollida diputada per la província de Castelló a les eleccions a les Corts Valencianes de 1995, 1999, 2003, 2007 i 2011. Durant el seu mandat ha estat membre del consell assessor de RTVE i vicepresidenta primera de les Corts Valencianes el 2003-2007.

## Referències

* ↑ Biografies de polítics valencians Arxivat 2009-09-20 a Wayback Machine.
* ↑ Fitxa a les Corts Valencianes Arxivat 2009-12-24 a Wayback Machine.
# Punta dels Reguers

La Punta dels Reguers és un cap en forma de punxa de la costa de la Marenda del terme comunal de Cotlliure, a la comarca del Rosselló (Catalunya del Nord).
Està situada a la zona nord-est del terme de Cotlliure, a prop del límit amb el de Portvendres.
És un lloc d'alt valor estratègic per als militars de l'exèrcit alemany ocupant, durant la Segona Guerra Mundial, i per això s'hi van emplaçar unes bateries d'artilleria. El topònim ha quedat, malgrat que el lloc ja s'hagi urbanitzat. L'indret s'anomena encara les Bateries.

## Bibliografia

* Becat, Joan. «50-Cotlliure». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Cotlliure». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.

## Referències

* ↑ La Punta dels Reguers en els ortofotomapes de l'IGN
# The Angry Silence

The Angry Silence és una pel·lícula dramàtica britànica dirigida per Guy Green, estrenada el 1960.

## Argument

En negar-se a participar en una vaga, Tom Curtis ha de fer front a les irades represàlies dels altres treballadors i als retrets de la seva dona, que no entén les raons per les quals manté una postura tan impopular en perjudici de la seva seguretat.

## Repartiment

* Richard Attenborough: Tom Curtis
* Pier Angeli: Anna Curtis
* Michael Craig: Joe Wallace
* Bernard Lee: Bert Connolly
* Alfred Burke: Travers
* Penelope Horner: Pat
* Michael Wynne: Green
* Norman Bird: Roberts
* Gerald Sim: Masters
* Brian Bedford: Eddie
* Oliver Reed: Mick
* Geoffrey Keen: Davis
* Michael Lees: Harris
* Laurence Naismith: Martindale
* Bernard Horsfall: Pryce-Evans
* Norman Shelley: Seagrave
* Russell Napier: Thompson

## Premis i nominacions
### Premis

* BAFTA al millor guió original per Bryan Forbes
* Premi FIPRESCI a la Berlinale per Guy Green

### Nominacions

* Oscar al millor guió original per Richard Gregson, Michael Craig, Bryan Forbes
* BAFTA a la millor pel·lícula
* BAFTA al millor actor per Richard Attenborough
* BAFTA a la millor actriu estrangera per Pier Angeli

## Referències

* ↑ «The Angry Silence». The New York Times.
# Miner costaner

El miner costaner (Geositta peruviana) és una espècie d'ocell de la família dels furnàrids (Furnariidae).
Habita planures amb sorra i vessants de turons i garrigues de la costa occidental del Perú.

## Referències

* ↑ «Miner costaner». Cercaterm. TERMCAT, Centre de Terminologia. Rev.20/03/2021(català)
# Muntanya dels Miquelets

La Muntanya dels Miquelets és una muntanya de 2.088,4 metres d'altitud del límit dels termes de les comunes de Mosset i Noedes, totes dues de la comarca del Conflent, a la Catalunya del Nord. És al nord del terme de Noedes i al sud-oest del de Mosset. És una muntanya allargassada situada al bell mig del Bosc Comunal de Noedes - Orbanyà, a ponent del Pic de Portapàs i a prop al nord-est del Bernat Salvatge. És en una de zona molt concorreguda pels excursionistes de la Catalunya del Nord.

## Referències

* ↑ La Muntanya dels Miquelets en els ortofotomapes de l'IGN
# Mundilfari (satèl·lit)

Muldilfari és un satèl·lit irregular retrògrad de Saturn. Fou descobert per l'equip de Brett J. Gladman, John J. Kavelaars i d'altres el 23 de setembre l'any 2000, i rebé la designació provisional de S/2000 S 9.

## Característiques

Mundilfari té un diàmetre d'uns 5,6 quilòmetres i orbita Saturn a una distància mitjana de 18,418 milions de km en 951,6 dies, amb una inclinació de 170° a l'eclíptica (157° a l'equador de Saturn), amb una excentricitat de 0,208. La seva densitat de 2,5 g / cm 3 és relativament alta en comparació amb els altres satèl·lits de Saturn; per la qual cosa és probable que estigui compost per gel d'aigua amb una alta proporció de roca composta de silicats.
Té una superfície molt fosca amb una albedo de 0,06, és a dir, només el 6% de la llum solar incident es reflecteix. De la mateixa manera que Skadi i Thrymr, Mundilfari podria haver-se format dels residus provinents d'impactes antics sobre Febe.

## Denominació

El seu nom prové del gegant de la mitologia nòrdica Mundilfœri, pare de la deessa Sól (el Sol) i del déu Máni (la Lluna).

## Referències

* ↑ URL de la referència: https://ssd.jpl.nasa.gov/?sat_phys_par. Data de consulta: 5 setembre 2020.
* ↑ IAUC 7538: S/2000 S 7, S/2000 S 8, S/2000 S 9 7 de desembre de 2000 (descobriment)
* ↑ MPEC 2000-Y15: S/2000 S 1, S/2000 S 2, S/2000 S 7, S/2000 S 8, S/2000 S 9 19 de desembre de 2000 (efemèrides)
# Sinan (cràter)

Sinan és un cràter d'impacte en el planeta Mercuri de 134 km de diàmetre. Porta el nom de l'arquitecte rus Mimar Sinan (1489-1588), i el seu nom va ser aprovat per la Unió Astronòmica Internacional el 1976.
Està situat al nord-est del cràter Yeats i al sud-est del cràter Li Po. Té un cràter secundari al costat sud-sud-oest del sòl del cràter, i té un pou simètric lleugerament a l'oest del centre. Juntament amb un cràter sense nom més petit en la seva vora sud, el cràter Sinan forma una forma similar al pal d'espasa que es troba en les cartes de pòquer.

## Referències

* ↑ «Sinan». Gazetteer of Planetary Nomenclature. United States Geological Survey, 14-10-2016. [Consulta: 31 maig 2017].

## Vegeu també

* Llista de cràters de Mercuri
# Posada de Valdeón

Posada de Valdeón és un municipi de la província de Lleó a la comunitat autònoma de Castella i Lleó. Forma part de la comarca de la Montaña Oriental i inclou les pedanies de Santa Marina de Valdeón, Caín, Los Llanos de Valdeón, Cordiñanes, Prada de Valdeón, Soto de Valdeón i Caldevilla..

## Demografia

Evolució demogràfica :
| 1991 | 1996 | 2001 | 2004 |
| 548 | 511 | 492 | 507 |
# Robert Oubron

Robert Oubron (Goussainville, 18 d'abril de 1913 - París, 7 de febrer de 1989) va ser un ciclista francès que fou professional entre 1935 i 1950. Va combinar la carretera, la pista i el ciclocròs.

## Palmarès en carretera

* 1937
** Vencedor d'una etapa al Gran Premi Wolber
** Vencedor d'una etapa al Circuit de l'Oest
* 1939
** 1r al Tour de Corrèze
** Vencedor d'una etapa al Circuit de l'Oest

### Resultats al Tour de França

* 1937. 20è de la classificació general
* 1938. 41è de la classificació general i vencedor de 3 etapes

## Palmarès en ciclocròs

* 1941
** Campió de França en ciclocròs
* 1942
** Campió de França en ciclocròs
* 1943
** Campió de França en ciclocròs
* 1944
** Campió de França en ciclocròs
* 1946
** Campió de França en ciclocròs

## Enllaços externs

* Palmarès a memoire-du-cyclisme.eu
* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Ptilagrostis

Ptilagrostis és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.
De vegades s'inclou al gènere Stipa.
# Miner becut pàl·lid

El miner becut pàl·lid (Upucerthia dumetaria) és una espècie d'ocell de la família dels furnàrids (Furnariidae). Habita vessants secs, matolls espinosos, de vegades prop de l'aigua als Andes, des del sud del Perú i centre i sud de Bolívia, cap al sud, a través de Xile i oest de l'Argentina i cap a l'est fins zones costaneres de l'Argentina.

## Referències

* ↑ «Miner becut pàl·lid». Cercaterm. TERMCAT, Centre de Terminologia. REV. 8-01-2021, (català)